18.9.2023.
LV
Eiropas Savienības Oficiālais Vēstnesis
L 229/39
30. pants Eiropas Pusvadītāju padomes darbība 1.
Eiropas Pusvadītāju padome rīko kārtējās sanāksmes vismaz reizi gadā.
Tā var sasaukt ārkārtas sanāksmes pēc Komisijas vai kādas dalībvalsts pieprasījuma, kā minēts 20. un 23. pantā. 2.
Eiropas Pusvadītāju padome rīko atsevišķas sanāksmes saistībā ar 28. panta 2. punkta a) apakšpunktā minētajiem uzdevumiem un 28. panta 2. punkta b), d), e) un f) apakšpunktā minētajiem uzdevumiem. 3.
Priekšsēdētājs, pēc apspriešanās ar Eiropas Pusvadītāju padomes locekļiem, sasauc sanāksmes un sagatavo darba kārtību saskaņā ar Eiropas Pusvadītāju padomes uzdevumiem, ievērojot šo regulu, un saskaņā ar tās reglamentu.
Komisija sniedz administratīvu un analītisku atbalstu Eiropas Pusvadītāju padomes darbībām, ievērojot 28. pantu. 4.
Attiecīgos gadījumos priekšsēdētājs iesaista pusvadītāju nozari pārstāvošas organizācijas un uz attiecīgo darba kārtības jautājumu uzaicina ekspertus ar konkrētām speciālajām zināšanām, tostarp no ieinteresēto personu organizācijām, un ieceļ novērotājus, kas piedalās sanāksmēs, tostarp pēc locekļu ierosinājuma.
Priekšsēdētājs var veicināt informācijas apmaiņu starp Eiropas Pusvadītāju padomi un citām Savienības struktūrām, birojiem, aģentūrām un ekspertu un padomdevēju grupām.
Šajā nolūkā priekšsēdētājs aicina Eiropas Parlamenta pārstāvi kā pastāvīgu novērotāju piedalīties Eiropas Pusvadītāju padomē, jo īpaši sanāksmēs, kas attiecas uz IV nodaļu par uzraudzību un reaģēšanu krīzes situācijās.
Priekšsēdētājs nodrošina attiecīgo citu Savienības iestāžu un struktūru dalību novērotāju statusā Eiropas Pusvadītāju padomes sanāksmēs, kas attiecas uz IV nodaļu par uzraudzību un reaģēšanu krīzes situācijās.
Novērotājiem un ekspertiem nav balsstiesību, un viņi nepiedalās Eiropas Pusvadītāju padomes un tās apakšgrupu atzinumu, ieteikumu vai padomu sagatavošanā.
Attiecīgos gadījumos Eiropas Pusvadītāju padome var aicināt minētos novērotājus un ekspertus sniegt informāciju un izklāstīt savas atziņas. 5.
Eiropas Pusvadītāju padome veic vajadzīgos pasākumus, lai nodrošinātu drošu rīcību ar konfidenciālu informāciju un tās apstrādi saskaņā ar 32. pantu.
2. sa daļ a Val st u ko mp e te ntā s ie s tā d es
31. pants Valstu kompetento iestāžu un vienoto kontaktpunktu izraudzīšanās 1.
Katra dalībvalsts izraugās vienu vai vairākas valsts kompetentās iestādes, lai nodrošinātu šīs regulas piemērošanu un īstenošanu valsts līmenī. 2.
Ja dalībvalsts izraugās vairāk nekā vienu valsts kompetento iestādi, tā skaidri nosaka attiecīgo iestāžu attiecīgos pienākumus un nodrošina, ka tās efektīvi un rezultatīvi sadarbojas, lai pildītu savus uzdevumus saskaņā ar šo regulu, tostarp attiecībā uz 3. punktā minētā valsts vienotā kontaktpunkta iecelšanu un darbībām. 3.
Katra dalībvalsts izraugās vienu valsts vienoto kontaktpunktu, kas pilda koordinācijas funkciju, lai nodrošinātu pārrobežu sadarbību ar citu dalībvalstu kompetentajām iestādēm, Komisiju un Eiropas Pusvadītāju padomi (vienotais kontaktpunkts).
Ja dalībvalsts izraugās tikai vienu kompetento iestādi, minētā kompetentā iestāde ir arī vienotais kontaktpunkts.